recursal/SuperWikiNEXT-32B huggingface dataset:
**இந்திய மானிடவியல் ஆய்வகம்** (**Anthropological Survey of India** (**AnSI**) மனிதப் பண்பாட்டு மானிடவியல் ஆய்வுகள் மற்றும் கள தரவு ஆராய்ச்சிகளில் ஈடுபட்டுள்ள இந்திய அரசின் உயர்ந்த அமைப்பாகும். இது முதன்மையாக உடல்சார் மானிடவியல் மற்றும் பண்பாட்டு மானிடவியல் துறைகளில் செயல்படுகிறது. மேலும் இந்திய மானுடவியில ஆய்வகம், இந்தியப் பழங்குடியின மக்கள் மீது வலுவான கவனம் செலுத்துவதுடன், பிற சமூகங்கள் மற்றும் சமயக் குழுக்களின் பண்பாடுகள் மற்றும் மானிடவியல்சார் மொழிகளையும் ஆவணப்படுத்துகிறது.இந்திய அரசின் பண்பாட்டு அமைச்சகத்தின் கீழ் இயங்கும் இந்திய மானுடவியில ஆய்வகத்தின் தலைமையிடம் கொல்கத்தா இந்திய அருங்காட்சியக வளாகத்தில் 1948 ஆண்டு முதல் இயங்குகிறது.

வரலாறு
------

பிரித்தானிய இந்தியாவின் ஆட்சியில் 1916- ஆம் ஆண்டு முதல் இந்திய அருங்காட்சியகத்தின் ஒரு பிரிவாக விலங்கின மற்றும் மானுடவியல் ஆய்வகம் செயல்பட்டது. பின்னர் இந்திய விலங்கின ஆய்வகம் தனியாக செயல்படத் துவங்கியது. 1945-இல் மானுடவியல் ஆய்வகம் தன்னாட்சி அமைப்பாக துவக்கப்பட்டது. இதன் முதல் இயக்குநராக வீரஜா சங்கர் குகாவும், துணை இயக்குநராக வெரியர் எல்வினும் இருந்தனர். இதன் கிளை ஒன்று அந்தமான் நிக்கோபர் தீவுகளின் தலைமையிடமான போர்ட் பிளையர், சில்லாங், தேராதூன், உதய்பூர், நாக்பூர் மற்றும் மைசூரில் நூலகத்துடன் 1960 முதல் இயங்குகிறது.

இதனையும் காண்க
--------------

* இந்தியத் தொல்லியல் ஆய்வகம்

மேற்கோள்கள்
-----------

1. ↑  Anthropological Survey of India பரணிடப்பட்டது 25 சூன் 2010 at the வந்தவழி இயந்திரம் Department of Education. Govt. of India.
2. ↑  "Anthropological Survey of India history at anthsi.com". 11 March 2010 அன்று மூலம் பரணிடப்பட்டது. 19 May 2010 அன்று பார்க்கப்பட்டது.
3. ↑  Anthropological Survey of India பரணிடப்பட்டது 2006-05-25 at the வந்தவழி இயந்திரம் (The Andamanese by George Weber).
4. ↑  "காப்பகப்படுத்தப்பட்ட நகல்". 22 ஜூன் 2011 அன்று மூலம் பரணிடப்பட்டது. 30 ஆகஸ்ட் 2020 அன்று பார்க்கப்பட்டது. Swedish South Asian Studies Network, Lund University, 28 November 2007.

மேலும் படிக்க
-------------

* Kumar Suresh Singh (November 2000). "A perspective on the ASI". *Seminar*.. பார்த்த நாள்: 2011-11-09.

வெளி இணைப்புகள்
---------------

* இந்திய மானுடவியல் ஆய்வகத்தின் அதிகாரப்பூர் இணையதளம்
* இந்திய மானுடவியல் ஆய்வகத்தின் நூல் வெளியிடுகள்
**புனித லுயீஸ் டி மரிலாக்** (*Saint Louise de Marillac*, ஆகஸ்ட் 12, 1591 – மார்ச் 15, 1660), புனித வின்சென்ட் தே பவுலோடு இணைந்து **பிறரன்பின் புதல்வியர்** துறவற சபையை நிறுவியவரும் கத்தோலிக்க திருச்சபையின் புனிதரும் ஆவார்.

தொடக்க காலம்
------------

லுயீஸ் டி மரிலாக், பிரான்சு நாட்டின் பாரிஸ் நகரில் 1591 ஆகஸ்ட் 12ந்தேதி பிறந்தார். சிறு வயதிலேயே, இவர் பெற்றோரை இழந்தார். இருந்தாலும் நல்ல முறையில் வளர்க்கப்பட்டார். பெரிய துறவற மடம் ஒன்றில் கல்வி பயின்றார். இதனால் இவருக்கு துறவற வாழ்வில் ஆர்வம் ஏற்பட்டது. **திருப்பாடுகளின் புதல்விகள்** என்ற துறவற சபையில் சேர இவர் விண்ணப்பித்தார். இவரது விண்ணப்பம் நிராகரிக்கப்பட்டது. எனவே, இல்லற வாழ்வில் ஈடுபடுமாறு குடும்பத்தினர் இவரை அறிவுறுத்தினர்.

1617 பிப்ரவரி 5ந்தேதி, ஆன்டனி லீ க்ராஸ் என்பவரை மரிலாக் திருமணம் செய்து, மகிழ்ச்சியுடன் குடும்பம் நடத்தி வந்தார். இவர்களுக்கு மைக்கேல் என்ற குழந்தையும் பிறந்தது. இந்த நிலையில் இவரது கணவர் கடுமையாக நோய்வாய்ப்பட்டார். மரிலாக், தனது கணவரை அன்புடன் கவனித்துக் கொண்டார். ஆனாலும் கடவுளுக்காக துறவறம் மேற்கொள்ள வேண்டும் என்ற எண்ணம் இவரது மனதில் தொடர்ந்து நீடித்தது. 2 ஆண்டுகள் வேதனைக்கு பின்பு இவரது கணவர் மரணம் அடைந்தார்.

துறவற சபை
---------

அந்த வேளையில் லுயீஸ் டி மரிலாக், புனித வின்சென்ட் தெ பவுலை சந்திக்க நேரிட்டது. அதன்பின் ஏழைகளுக்கும் தேவையில் இருப்பவர்களுக்கும் உதவி செய்யும் விதத்தில், இவர் துறவற வாழ்வை மேற்கொண்டார். புனித வின்சென்ட் தெ பவுலுடன் இணைந்து, **பிறரன்பின் புதல்வியர்** என்ற துறவற சபையைத் தோற்றுவித்தார்.

இவருடன் சேர்ந்து உழைத்த துறவற சபை அருட்கன்னியர்கள், பாவிகளை மனந்திருப்புவதிலும், ஏழைகளுக்கு உதவி செய்வதிலும் ஆர்வமுடன் உழைத்தனர். நோயாளிகளை கவனிக்க மருத்துவ மனைகளும், ஆதரவற்றோரை கவனிக்க முதியோர் இல்லங்களும் இச்சபை சார்பில் அமைக்கப்பட்டன.

மரிலாக் மக்களுக்கு செய்த சேவையை, இயேசு கிறிஸ்துவுக்கு செய்த சேவையாக எண்ணினார். ஏழைகளிலும், கைவிடப்பட்டோரிலும் கடவுளைக் கண்டார். சிறப்பாக இவரது சபையினர் ஏழைப் பெண்களுக்கு உறைவிடம் அளித்து, உணவு கொடுத்து பாதுகாத்து வந்தனர். போரில் காயம் அடைந்த வீரர்களுக்கும் மருத்துவ சேவை செய்தனர்.

புனித லுயீஸ் டி மரிலாக்கின் அழியாத உடல், ரியூ டு பக், பாரிஸ்

புனிதர் பட்டம்
--------------

இயேசு கிறிஸ்துவின் பெயரால், மக்களுக்கு சேவைகள் செய்து வந்த லுயீஸ் டி மரிலாக் 1660 மார்ச் 15ந்தேதி மரணம் அடைந்தார். 1920 மே 9ந்தேதி, திருத்தந்தை 15ம் பெனடிக்ட் இவருக்கு அருளாளர் பட்டம் வழங்கினார். 1934 மார்ச் 11ஆம் நாள், திருத்தந்தை 11ம் பயஸ் இவருக்கு புனிதர் பட்டம் வழங்கினார்.

1960ஆம் ஆண்டு, திருத்தந்தை 23ம் ஜான் இவரை கிறிஸ்தவ சமூக சேவகர்களின் பாதுகாவலராக அறிவித்தார். புனித லுயீஸ் டி மரிலாக்கின் அழியாத உடல், பாரிஸ் நகரில் இவர் வாழ்ந்த துறவற சபையின் சிற்றாலயத்தில் இன்றளவும் பாதுகாக்கப்பட்டு வருகிறது.

மேலும் காண்க
------------

* புனிதர்களின் அழியாத உடல்கள்

வெளி இணைப்புகள்
---------------

விக்கிமீடியா பொதுவகத்தில்,  
 ***Saint Louise de Marillac***   
என்பதின் ஊடகங்கள் உள்ளன. 

* Company of the Daughters of Charity பரணிடப்பட்டது 2005-06-03 at the வந்தவழி இயந்திரம்
* The Vincentian Center for Church and Society
* Catholic Online Saints
* Catholic Encyclopedia: *St. Louise de Marillac*
* Vincentian Studies Institute
* Founder Statue in St Peter's Basilica
*
**நாகலிங்கம்** (Couroupita guianensis) தென்னமெரிக்காவின் வடபகுதி, வெப்பவலய அமெரிக்கா, தென் கரிபியன் பகுதிகளைத் தாயகமாகக் கொண்டது.

விவரணை
------

இது 30-35 மீட்ட உயரம் வரை வளரக்கூடியது. இலங்கையின் சில பகுதிகளிலும் நாகலிங்க மரங்கள் காணப்படுகின்றன. சிங்கள மொழியில் இது **சல் (සල්)** என அழைக்கப்படுகிறது. இம்மரத்தின் பழம் முற்றி பழுக்க 1 வருடம் முதல் 18 மாதம் வரை கூட ஆகலாம்.

பயன்கள்
-------

இம்மரத்தின் உலர்ந்த பழங்கள் நச்சுத் தன்மை வாய்ந்தவை. உள்ளே உட்கொள்ள ஒவ்வாமையை ஏற்படுத்தும்.[] இலை மற்றும் பழங்களிலுள்ள டைஹைட்ரோ டையாக்சின்டோலோ குயினாசோலோன், டிரிப்டான்ரின், இன்டிகோ இன்டுருபின், ஐசாடின் ஆகியன எதிர் உயிரியாக செயல்பட்டு தோல் உடலின் மென்மையான பகுதிகளில் வளரும் பூஞ்சை, பாக்டீரியா கிருமிகளை அழிக்கின்றன. இதன் பட்டை மலேரியா சுரத்தை நீக்க பயன்படுத்தப்படுகிறது. இதன் உலர்ந்த பழங்கள் கீழே விழுந்து தரையில் பட்டு வெடித்து பெரும் சத்தத்தை ஏற்படுத்தும். ஆகவே கோயில்களில் கொள்ளையர்கள் புகாமல் இருக்க, பாதுகாப்பின் அடையாளமாக நாகலிங்க மரங்கள் கோயில்களில் வளர்க்கப்படுகின்றன.

இதன் இலைகளை மையாக அரைத்து, பூஞ்சை கிருமியால் தோன்றும் சொறி, சிரங்கு, படர் தாமரை, படை உள்ள இடங்களில் தடவ குணமுண்டாகும். இதன் பூவின் லிங்கம் போன்ற பகுதியை அரைத்து புண்களின் மேல் தடவ புண்கள் ஆறும். இதன் இலைகள் நுண்கிருமிகளை அழிக்கும் ஆற்றல் கொண்டதால் இவற்றை மென்று சாப்பிட பல் மற்றும் ஈறு இடைவெளியில் தங்கியுள்ள கிருமிகளை வெளியேற்றி பல்வலியை குறைக்கின்றன. பற்கள் சொத்தையாகாமல் தடுக்கின்றன.

காட்சியகம்
----------

* இலைகள்இலைகள்
* பூ மொட்டுகள்பூ மொட்டுகள்
* பூக்கள்பூக்கள்
* பழங்கள்பழங்கள்
* கீழே விழுந்த பழம் மற்றும் காய்ந்த பழத்தோல்கீழே விழுந்த பழம் மற்றும் காய்ந்த பழத்தோல்
* தடிமனான வெளித்தோலுடம் பழம்தடிமனான வெளித்தோலுடம் பழம்

மேற்கோள்கள்
-----------

1. ↑  Mitré, M. 1998. *Couroupita guianensis*. In: IUCN 2012. IUCN Red List of Threatened Species. Version 2012.2. Downloaded on 30 May 2013.
2. ↑  Prance, G. T. & S. A. Mori. *Couroupita guianensis* Aubl. New York Botanical Garden. 2013.
3. ↑  Al-Dhabi, N. A. et al. (2012). Antimicrobial, antimycobacterial and antibiofilm properties of *Couroupita guianensis* Aubl. fruit extract. *BMC Complementary and Alternative Medicine* 12 242–50.

இவற்றையும் பார்க்கவும்
----------------------

* மரங்கள் பட்டியல்
**தென் கொங்குநாடு: தமிழரின் வரலாற்றுக் கருவூலம் (நூல்)** டாக்டர் துரை அங்குசாமி எழுதிய ஒரு தமிழ் வரலாற்று நூல். 2010ம் ஆண்டு விஜய கோகுலம் பதிப்பகத்தால் வெளியிடப்பட்டது.

அணிந்துரை
---------

தமிழ் நாடு அரசின் தொல்பொருள் ஆய்வுத்துறை முன்னாள் இயக்குனர் கலைமாமணி டாக்டர் இரா.நாகசாமி இந்நூலுக்கு அணிந்துரை வழங்கியுள்ளார். அணிந்துரையில் முத்தாய்ப்பாக இவர் சொல்லும் செய்தி இது: வரலாற்றுக் காலத்து செய்திகள் பெரும்பாலும் ஆதாரத்தின் அடிப்படையிலேயே எழுதப்பட்டுள்ளது. ‘தென் கொங்குநாடு - தமிழரின் வரலாற்றுக் கருவூலம்’ வரலாற்றுச் சான்றுகளை அடிப்படையாக கொண்டு எழுதப்பட்ட இந்த ஆய்வு நூல் 272 பக்கங்களுடன் இந்திய மதிப்பில் ரூபாய் 150 எனும் விலையில் வெளியிடப்பட்டது.

உள்ளடக்கம்
----------

### கொங்கு நாடு

பதினெட்டு விரிவான கட்டுரைகள் மூலம் தென் கொங்கு நாட்டின் வரலாற்றை நூல் விளக்குகிறது. பண்டைத்தமிழகம் சேர நாடு, சோழ நாடு, பாண்டிய நாடு, தொண்டை நாடு, கொங்கு நாடு என ஐந்து பிரிவுகளாக இருந்தன. குறிஞ்சி நிலமும், முல்லை வளமும், மறுத்த நிலமும் கொண்டது கொங்கு நாடு. கொங்கு நாடு சோழர் ஆட்சியில் கொங்கு மண்டலம் என வழங்கப்பட்டது. பிற்காலச் சோழர்கள் தங்கள் நாட்டை ஏழு மண்டலங்களாகப் பிரித்தனர். இன்றைய கோவை, ஈரோடு, கரூர், நாமக்கல், சேலம், தருமபுரி, கிருஷ்ணகிரி ஆகிய மாவட்டங்களை உள்ளடக்கியது கொங்கு நாடு. கொங்கு நாட்டில் பூந்துறை நாடு, பொங்கலூர் நாடு, வராக நாடு, அரிய நாடு, வெங்கல நாடு, ஆனைமலை நாடு, கஞ்சிக்கோவில் நாடு, குரும்ப நாடு… என மொத்தம் 24 நாடுகள் இருந்தன.

### தென் கொங்கு

தென் கொங்கு எனப்படுவது பொள்ளாச்சி, பல்லடம், உடுமலை, தாராபுரம், பழநியின் மேற்கு பகுதி என்பவற்றை உள்ளடக்கியது. வட கொங்கு நாட்டைக் காட்டிலும் இயற்கை வளம் நிறைந்த நாடு. தென் கொங்கு மண்ணின் வரலாற்றை, பண்பாட்டை, கலாச்சாரத்தை அகழ்வாய்வுகள், கல்வெட்டுகள், செப்பேடுகள், வரலாறு வழியாக கிடைத்துள்ள சான்றாதாரங்களின் அடிபடையில் விரிவாக ஆய்வு மேற்கொள்ளப்பட்டு அதன் அடிப்படையில் இந்தப் புத்தகம் தொகுத்து எழுதப்பட்டுள்ளது. ஆசிரியர் கொங்கு நாட்டின் இரு பிரிவுகளான வடகொங்கு தென்கொங்கு பற்றிய தனி நூல் இதுவரை வரவில்லை என்ற குறையைத் தீர்க்கவே இந்நூலை எழுதத் துணிந்ததாகக் கூறுகிறார்.

சான்றாதாரங்களின் அடிபடையில் கொங்கு மண்ணின் புவியியல், ஆறுகள், கனிம வளங்கள், மலைவாழ் மக்கள் மற்றும் கால்நடை வளர்ப்பு, பற்றி ஐந்து கட்டுரைகள் இடம்பெற்றுள்ளன. வரலாற்றுக்கும் முற்பட்ட தொல்பழங்காலம் மற்றும் பெருங்கல் பண்பாடு பற்றி விரிவான ஆய்வு மேற்கொள்ளப்பட்டுள்ளது. பண்டைய வ்ணிகம் மற்றும் வணிகப் பெருவழிகள் பற்றி செய்திகள் உள்ளன. ஏனைய கட்டுரைகளில் தென் கொங்கு நாட்டின் சமயம் மற்றும் சமூக மாற்றம், நிலக்கொடைகள், பிரம்மதேயக் (பிராமணர் குடியிருப்புகள்) கொடைகள், சம்மோக சபைகள், நாட்டார் சபை பற்றி எல்லாம் விரிவாக ஆய்வு மேற்கொள்ளப் பட்டுள்ளது. வரலாற்றுச் செய்திகள, தென் கொங்கில் இடப்பெயர்கள், வரலாற்றுச் சிறப்புமிக்க ஊர்கள், கொழுமம், நெகமம், காரைத்தொழுவு போன்ற ஊர்களுக்கான பெயர் காரணங்களையும் ஆராய்ந்து முடிவுகள் அளித்துள்ளார்.
**தென் மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான தென் மாகாண சபைக்கான கொடி ஆகும். இது 1987ம் ஆண்டு ஏற்றுக்கொள்ளப்பட்டது.

வரலாறு
------

1987 ஆம் ஆண்டில் இலங்கை சனநாயக சோசலிசக் குடியரசின் அரசியலமைப்புக்கான 13 ஆவது திருத்தச் சட்டம், மாகாண சபைகள் சட்டம் இல. 42, 1987 ஆகியவற்றின் கீழ் தென் மாகாண சபை உருவாக்கப்பட்ட போது அதற்கான கொடியொன்றின் வடிவமைப்பில் ஆலோசனை வழங்கும் பொருட்டு வல்லுனர் குழுவொன்று அமைக்கப்பட்டது. மாகாணத்தின் வரலாறு, பண்பாடு, சமூகப் பின்னணி போன்ற விடயங்களைக் கருத்தில் கொண்டு கொடிக்கான ஆலோசனைகள் வழங்கப்பட்டன.

அமைப்பு
-------

தென் மாகாணக் கொடி அரக்கு சிவப்பு நிறப் பின்னணியும், மஞ்சள் நிறக் கரையும் கொண்டது. இரத்தச் சிவப்பு நிறச் செவ்வகத்தின் நான்கு மூலைகளிலும் அரசிலைகள் காணப்படுகின்றன. நடுவில் கையில் சிறிய வாளோடு ஓடும் மஞ்சள் நிறத்தாலான சிங்கம் உள்ளது. சிங்கத்தின் இரு புறமும் மேற்புற மூலைகளை அண்டி சூரிய சந்திரர்களின் குறியீடுகள் காணப்படுகின்றன. இக்கொடி பல்வேறு கொடிகள் கலந்த ஒரு வடிவமைப்பு.

சிறிய வாளொன்றை முன் காலொன்றில் பிடித்தபடி ஓடும் சிங்கம் பொறித்த கொடி உருகுணைப் பிரதேசத்தின் கொடியாகக் கருதப்படுகிறது. மேலும், துட்டகைமுணு, அனுராதபுரத்தை ஆண்ட தமிழ் மன்னன் எல்லாளன் மீது படையெடுத்துச் சென்றபோது, கொண்டுசென்ற கொடியும் இரத்தச் சிவப்புப் பின்னணியில் ஓடும் மஞ்சள் சிங்கம் பொறிக்கப்பட்டது ஆகும். அத்துடன், தெவிநுவர தேவாலயத்தின் கொடியிலும், அம்பாந்தோட்டை மாவட்டக் கொடியிலும் சூரியனும், சந்திரனும் உள்ளன.

மேற்கோள்கள்
-----------

1. ↑  Southern Provincial Council, Provincial Flag
[*தொடர்பிழந்த இணைப்பு*]
2. ↑  Southern Provincial Council, Provincial Flag
[*தொடர்பிழந்த இணைப்பு*]

| * பா
* உ
* தொ
இலங்கை மாகாண சபைக் கொடிகள் |
| --- |
| மாகாணங்கள் | 
* மத்திய மாகாணம் (1987–இன்று வரை)
* கிழக்கு மாகாணம் (2007–இன்று வரை)
* வடமத்திய மாகாணம் (1987–இன்று வரை)
* வட மாகாணம் (2007–இன்று வரை)
* வடமேல் மாகாணம் (1987–இன்று வரை)
* சப்பிரகமுவா மாகாணம் (1987–இன்று வரை)
* தென் மாகாணம் (1987–இன்று வரை)
* ஊவா மாகாணம் (1987–இன்று வரை)
* மேல் மாகாணம் (1987–இன்று வரை)

 |
| இல்லாது போன மாகாணங்கள் | 
* வடக்கு கிழக்கு மாகாணம் (1988–2007)

 |
| 
* **Category பகுப்பு:இலங்கை மாகாண சபைக் கொடிகள்**

 |
**லுத்லேமைட்டு** *(Ludlamite)* என்பது (Fe,Mn,Mg)3(PO4)2•4H2O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒர் அரிய பாசுப்பேட்டுக் கனிமம் என்று இது வகைப்படுத்தப்படுகிறது.

1877 ஆம் ஆண்டு முதன்முதலில் இங்கிலாந்து நாட்டிலுள்ள கார்ன்வால் மாவட்டத்தில் இருக்கும் வீல்யேன் சுரங்கத்தில் லுத்லேமைட்டு கண்டறியப்பட்டது. 1824 -1880 ஆம் ஆண்டு காலத்தில் வாழ்ந்த இங்கிலாந்து நாட்டின் கனிமவியலாளர் என்றி லுத்லேம் நினைவாக கனிமத்திற்கு இப்பெயர் சூட்டப்பட்டது. 

கருங்கற் தீப்பாறைகளிலும், முந்தைய பாசுப்பேட்டு கொண்டுள்ள கனிமங்கள் குறைக்கும் வினைச்சூழலில் ஒடுக்கமடைந்து ஒரு நீர்வெப்ப மாற்ற உற்பத்திப் பொருளாகவும் இக்கனிமம் தோன்றுகிறது. விட்லாக்கைட்டு, விவியானைட்டு, டிரிப்லாய்டைட்டு, டிரிப்லைட்டு, டிரிப்பைலைட்டு, சிடரைட்டு, ஆசுபோபெரைட்டு, பேர்பீல்டைட்டு மற்றும் அபடைட்டு போன்ற கனிமங்களுடன் சேர்ந்து லுத்லேமைட்டு கிடைக்கிறது.

மேற்கோள்கள்
-----------

1. 1 2  Mindat.org
2. ↑  Webmineral.com
3. 1 2  Handbook of Mineralogy

புற இணைப்புகள்
--------------

* பொதுவகத்தில் Ludlamite தொடர்பாக ஊடகக் கோப்புகள் உள்ளன.
**அக்பர் ஜெஹான் அப்துல்லா** (*Akbar Jehan Abdullah*) (1916 - 11 ஜூலை 2000) ஒரு இந்தியக் காஷ்மீர் அரசியல்வாதியாவார். ஜம்மு-காஷ்மீரில் மூன்று முறை முதல்வராக இருந்த சேக் அப்துல்லாவின் மனைவியாவார். இவர் இரண்டு முறை இந்திய நாடாளுமன்ற உறுப்பினராக பணியாற்றினார்.

அக்பர் ஜெஹான், ஸ்ரீநகரிலுள்ள நெடோ விடுதி உரிமையாளரும், தனது காஷ்மீரி மனைவி மிர்ஜன் ஆகியோரை உள்ளடக்கிய ஒரு இந்திய விடுதி சங்கிலியின் ஐரோப்பிய உரிமையாளரின் மூத்த மகனான மைக்கேல் ஹாரி நெடோவின் மகளாவார். நெடோ குல்மார்க்கில் ஒரு சுற்றுலா விடுதியின் உரிமையாளராகவும் இருந்தார். 1933 ஆம் ஆண்டு அக்பர் ஜெகன் அப்துல்லாவை திருமணம் செய்து கொண்டார்.

அரசியல் வாழ்க்கை
----------------

அக்பர் ஜெஹான், 1977 முதல் 1979 வரை [[ஆறாவது மக்களவை|ஆறாவது மக்களவையிலும்  1984 முதல் 1989 வரை எட்டாவது மக்களவையிலும் முறையே காஷ்மீரின் ஸ்ரீநகரையும், அனந்தநாக் தொகுதியையும் பிரதிநிதித்துவப்படுத்தினார்.

செஞ்சிலுவை சங்கத் தலைவர்
------------------------

1947 முதல் 1951 வரை ஜம்மு-காஷ்மீர் செஞ்சிலுவை சங்கத்தின் முதல் தலைவர் என்ற பெருமையை இவர் பெற்றார். 1975 ஆம் ஆண்டு சர்வதேச மகளிர் ஆண்டு மாநிலக் குழுவின் தலைவராகவும், அகில இந்திய குடும்ப நலச் சங்கத்தின் தலைவராகவும், 1976இல் நடந்த அகில இந்திய மகளிர் மாநாடு, 1977 இல்நடந்த மாநில கிளையின் தலைவராகவும் இருந்தார்.

பிற்கால வாழ்க்கையும் மரணமும்
----------------------------

ஜெஹன் அப்துல்லா 11 ஜூலை 2000 அன்று ஸ்ரீநகரில் தனது 84 வயதில் இறந்தார்.

தனிப்பட்ட வாழ்க்கை
------------------

இவர் காஷ்மீர் அரசியல்வாதியான பாரூக் அப்துல்லாவின் தாயும், உமர் அப்துல்லாவின் பாட்டியுமாவர். பாரூக் அப்துல்லா தனது தந்தை சேக் அப்துல்லாவிற்குப் பிறகு 1982 ஆம் ஆண்டில் ஜம்மு காஷ்மீரின் முதலமைச்சரானார்.

சான்றுகள்
---------

1. 1 2 3  "Vajpayee invites CM for talks, Farooq’s mother laid to rest". *The Tribune (Chandigarh)*. 11 July 2000. .
2. ↑  "Archived copy". 27 June 2013 அன்று மூலம் பரணிடப்பட்டது. 5 December 2016 அன்று பார்க்கப்பட்டது.CS1 maint: archived copy as title (link)
3. ↑  Sheikh Abdullah; M.Y.Taing (1985), p193
4. ↑  "Archived copy" (PDF). 18 சூலை 2014 அன்று மூலம் (PDF) பரணிடப்பட்டது. 25 மே 2014 அன்று பார்க்கப்பட்டது.CS1 maint: archived copy as title (link)
5. ↑  "Archived copy" (PDF). 18 சூலை 2014 அன்று மூலம் (PDF) பரணிடப்பட்டது. 25 மே 2014 அன்று பார்க்கப்பட்டது.CS1 maint: archived copy as title (link)

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF

 |
| தேசிய | 
* ஜெர்மனி
* United States

 |
இந்திய மூத்தோர் தடகள கூட்டமைப்புப்பானது இந்தியா சார்பாக உலக மூத்தோர் போட்டிகளிலும் ,ஆசிய மூத்தோர் தடகள சாம்பியன்ஷிப் போட்டிகளிலும் மற்ற இதர உலக மூத்தோர் தடகள போட்டிகளிலும் பங்கு பெற வீர்ர்களை தேர்வு செய்துபயிற்சிகள் வழங்கி, கலந்து கொள்ளச்செய்யும் அதிகாரம் பெற்ற ஓர் அதிகாரபூர்வமான அமைப்பாகும். இவ்வமைப்பானது ஒவ்வொரு வருடமும், மாவட்ட, மாநில மற்றும் தேசிய அளவில் மூத்தோர்களுக்கு வயது வாரியாக போட்டி நடத்தி அணிவீரரர்களை தேர்வு செய்கிறது.

வரலாறு
------

ஒவ்வொரு நாடும் தங்களின் சொந்த விவகாரங்களை நிர்வகிக்க உலக மூத்தோர் தடகள சங்கம் மற்றும் ஆசியா மூத்தோர் தடகள சங்கத்துடன் இணைந்துள்ளது. ஆசியா மூத்தோர் தடகள பேட்டியை இந்தியா மூன்று முறை நடத்தியுள்ளது.

 மேலும் காண்க
-------------

* இந்திய தடகள விளையாட்டுகள் கூட்டமைப்பு
* இந்திய விளையாட்டு மேம்பாட்டு ஆணையம்
* இந்திய ஒலிம்பிக் சங்கம்

மேற்கோள்கள்
-----------

1. ↑  "About". Mafi.co.in. 2014-07-26 அன்று மூலம் பரணிடப்பட்டது. 2014-08-24 அன்று பார்க்கப்பட்டது.
2. ↑  "WMA Approval Certificate". Mafi.co.in. 2014-07-26 அன்று மூலம் பரணிடப்பட்டது. 2014-08-24 அன்று பார்க்கப்பட்டது.
**பிரதாப்கார்** *(Pratapgarh)* என்பது இந்தியாவின் திரிபுரா மாநிலத்தில் உள்ள மேற்கு திரிப்புரா மாவட்டத்தில் அமைந்துள்ள ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

23.81° வடக்கு 91.30° கிழக்கு என்ற அடையாள ஆள்கூறுகளில் பிரதாப்கார் நகரம் பரவியுள்ளது.

மக்கள்தொகையியல்
---------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பிரதாப்கார் நகரத்தின் மொத்த மக்கள் தொகை 25,890 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். நகரத்தின் கல்வியறிவு சதவீதம் 72% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 77 சதவீதத்தினர் கல்வியறிவு பெற்றவர்களாகவும் பெண்களில் 67 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 11% அளவில் உள்ளனர்.

அரசியல்
-------

இந்திய நாட்டின் திரிபுரா மாநிலத்தில் உள்ள மேற்கு திரிப்புரா மக்களவைத் தொகுதியின் ஒரு பகுதியாக பிரதாப்கார் சட்டப்பேரவைத் தொகுதி இருக்கிறது.

மேற்கோள்கள்
-----------

1. ↑  "Yahoo maps location of Pratapgarh". Yahoo maps. 2008-12-31 அன்று பார்க்கப்பட்டது.
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
3. ↑  "Assembly Constituencies - Corresponding Districts and Parliamentary Constituencies" (PDF). *Tripura*. Election Commission of India. 2005-11-08 அன்று மூலம் (PDF) பரணிடப்பட்டது. 2008-10-08 அன்று பார்க்கப்பட்டது.
**திறந்த மூல நிரல்** என்பது அபிவிருத்தி, மேம்படுத்தல்கள் மூலமாக இறுதித் தயாரிப்பின் தரத்தை உயர்த்துவதாகும். இணையத்தின் வளர்ச்சியால் பரந்துபட்ட தயாரிப்பு முறைகளையும், தொடர்பாடல் முறைகளையும், சமுதாயத் தோடான உறவுகளையும் பலப் படுத்தியது. இதன் தொடர்ச்சியாக **திறந்த மூலநிரல் மென்பொருட்களே** பெரும்பாலும் வெளிவந்தன.

வர்த்தக ரீதியிலான மென்பொருட் தயாரிப்புப் போன்றல்லாது **திறந்த மூல நிரல்** மாதிரிகள் வேறு வேறான அணுகுமுறைகளைக் கையாளகின்றன

வரலாறு
------

நெட்ஸ்கேப் நிறுவனத்தினர் ஜனவரி 1998 இல் அவர்களின் உலாவியான நவிகேட்டரின் மூலநிரல்களை வெளியிட்டனர். எனினும் வெளிவிடும் போது இலவசம் என்னும் சொல்லின் ஆங்கிலப் பதத்தில் உள்ள குழப்பத்தால் அவர்கள் திறந்த என்னும் பொருள் படும் Open என்னும் சொல்லைத் தெர்ந்தெடுத்து அவர்களின் மொசிலா என்னும் பெயருடன் **திறந்த மூல நிரலை** வெளிவிட்டனர்.

இதுவே திறந்த மூல நிரலின் பிறப்பு எனப் பெரும்பாலும் கருதப் படுகின்றது. எவ்வாறாயினும் இதற்கு முன்னரே இன்றைய வையக வலையின் முன்னோடியான **மேம்படுத்தப்பட்ட ஆய்வுத் திட்ட அமைப்புகளின் வலையமைப்பில்** ARPANET கருத்துக்களைக் கேட்டறிதல் Request For Comments என்னும் முறை பயன்படுத்தப் பட்டது.

சந்தை
-----

**திறந்த மூலநிரல்கள் மூலம்** மென்பொருட்கள் மாத்திரம் அன்றிப் பல்வேறு சமுதாய, அரசியல் மற்றும் பல்வேறு கல்வி முறைகள் மாற்றமடைந்தன. லினக்ஸ் இயங்கு தளத்தின் ஸ்தாபகரான லினஸ் ரோர்வால்ட்ஸ் **எதிர் காலத்தில் எல்லாமே திறந்த மூல நிரல்களாய் இருக்கும்** என்றார்.

**திறந்த மூல நிரல்களால்** வெளிப்படைத்தன்மை, சுதந்திரம் ஆகியவை அதிகரித்தன. இதனால் கட்டற்ற கலைக்கழஞ்சியமான விக்கிப்பீடியா உயிரியற்தொழில்நுட்பம் Biotechnology CAMBIA ஊடான ஆய்வுகளும் வெளிவந்தன. திறந்த மூல நிரற் தத்துவங்கள் பொதுவான உருவாக்கங்கள் என ஆங்கிலத்தில் பொருள்படும் Creative Commons இலும் பயன்படுத்தப் படுகின்றது. இது பொதுவாக எல்லோருமே **அடம்பன் கொடியும் திரண்டால் மிடுக்கு** என்ற பழ மொழிக்கமைய கூட்டு முயற்சிகளிலேயே பயன்படுகின்றது.

விவசாயம்
--------

* குடிவகைகள்
	+ திறந்த கோலா OpenCola. இது திறந்த மூலநிரலினால் கவரப்பட்ட திட்டமாகும். கோலா மென்பொருள் தயாரிப்பாளர்கள் தமது தயாரிப்பு யுக்திகளை மிகவும் இரகசியமாகவே வைத்துள்ளனர். தன்னார்வலர்கள் இணையத்தினூடாக கோலா போன்ற பானத்தின் தயாரிப்புமுறைகளை இணையத்தில் பிரசுரித்துள்ளனர்.
	+ பியர்: பல்கலைக்கழக மாணவர்கள் சிலர் பியர் தயாரிப்பு முறைகளை இணையத்தில் பிரசுரித்துள்ளனர்.

சுகாதாரம்
---------

* மருத்துவம்

மருந்து வகைகள்: மருந்து வகைகளைத் தயாரிப்பதில் திறந்த மூல நிரல்களைத் தயாரிப்பதில் பல கருத்துக்கள் முன்வைக்கப் பட்டுள்ளன.

தொழில் நுட்பம்
--------------

* கணினி மென்பொருள்
	+ திறந்த மூல நிரல் மென்பொருள்

மென்பொருட்களின் மூல நிரல்கள் பொதுவாக இணையத்தில் பிரசுரிக்கப் பட்டு யாராலும் பிரதியெடுக்க அனுமதிக்கப் பட்டு, மாற்றம் செய்யவோ, மீள்விநியோகம் செய்யவோ எதுவித கட்டணமோ கட்டுப்பாடோ இன்றி அனுமதி வழங்குவதாகும். திறந்த மூல நிரல்கள் சமுதாயத்தின் கூட்டு முயற்சியாலேயே விருத்தி செய்யப் பட்டு வருகின்றது. இந்தச் சமுதாயமானது தன்னியான ஓர் நிரலாக்கரையோ அல்லது மிகவும் பெரிய நிறுவனத்திலோ இருக்கும். 

* + திறந்த வன்பொருட்கள்

வன்பொருளின் அமைப்புக்கள் யாவும் ஓர் மென்பொருள் வடிவத்தில் இருக்கும் இவை அநேகமாக இணையத்தில் பிரசுரிக்கப்பட்டு எவராலும் இதைப் பெறக்கூடியதாக இருக்கும்.
**அக்னி வசந்த மகாபாரத விழா** என்பது வட தமிழகத்தில் திரௌபதி அம்மன் கோயில்கள் அமைந்துள்ள கிராமங்களில் சித்திரை மாதங்களில் நடைபெறும் திருவிழாக்களில் முதன்மையானது ஆகும். இந்த விழாவை பெரும்பாலும் நான்கைந்து ஊர்கள் சேர்ந்து நடத்தும். ஊராரின் விருப்பத்தையும் பொருளாதார வளத்தையும் பொறுத்துப் பத்து முதல் பதிமூன்று நாட்கள்வரை இவ்விழா நடைபெறும். இந்த விழா கொடியேற்றத்துடன் தொடங்கும். விழா நடக்கும் நாட்களில் பகலில் ஊர்ப் பொது இடத்திலோ அல்லது பாரத கோயில் என்ற இடத்திலோ மகாபாரத சொற்பொழிவு நடக்கும், இரவில் அது கூத்தாக நடத்தப்படும். இத்திருவிழாவின் சிறப்பம்சமானது, விழா நடக்கும் இரவுகளில் கட்டைக் கூத்து எனப்படும் பாரதக் கூத்து நடப்பதுதான்.

கூத்துகள்
---------

விழா நடக்கும் நாட்களில் ஒவ்வொரு நாளும் குறவஞ்சி, கிருஷ்ணன் பிறப்பு, அம்பா அம்பாளிகை கல்யாணம், பாண்டவர் பிறப்பு, வில் வளைப்பு, திரவுபதி கல்யாணம், பகடைத் துகில், அர்ச்சுனன் தபசு, கிருஷ்ணன் தூது, அரவான் களப்பலி, அபிமன்யு சண்டை, கர்ண மோட்சம், துரியோதனன் படுகளம் போன்ற கூத்துகள் நடக்கும். இந்தக் கூத்திதின் கதாபாத்தரத்தை இவர்கள் பூசியுள்ள வண்ணங்களே பிரதிபலிக்கும். அர்ச்சுனனுக்கு பச்சை, கண்ணணுக்கு நீலம், பெண் வேடத்துக்கு பசிய மஞ்சள், சூரன், துரியோதனன் போன்றோருக்கு அடர் சிவப்பு போன்ற வண்ணங்களை முகத்தல் பூசி ஒப்பனை செய்து கூத்து நடக்கிறது. கடைசி நாளின் கூத்தான கர்ண மோட்சம் விடிய விடிய நடைபெறும். பொழுது விடியத்துவங்கும்போது கூத்தில் கர்ணனின் உயிர் பிரியும். அதையடுத்து அன்றைய பகல் பொழுது துரியோதனன் படுகளம் கூத்து நடக்கும். இந்தக் கூத்தின் முடிவில் தரையில் மண்ணால் பிரம்மாண்டமாக வடிக்கப்பட்ட துரியோதனனின் உருவத்தின் தொடையானது பீமனால் பிளக்கப்படுகிறது. அன்று மாலை தீமிதி விழாவும் மறுநாள் தர்மர் பட்டாபிசேகம் நிகழ்ச்சியும் நடந்து விழா முடிகிறது.

தமிழகத்தில் இந்த விழா நடக்கும் சில ஊர்கள்
-----------------------------------------

* கிருட்டிணகிரி
* இராயக்கோட்டை
* ஒழுகூர், வாலாசாபேட்டை
* வரட்டனப்பள்ளி, பர்கூர்
* முருக்கம்பள்ளம், பர்கூர்
* திருப்போரூர்
* அம்மூர்,இராணிப்பேட்டை
* நரசிங்கபுரம்
* இலவம்பட்டி, வேலூர் மாவட்டம்

மேற்கோள்கள்
-----------

1. ↑  "துரியோதனன் படுகளம் விழா ஏராளமான பக்தர்கள் கண்டுகளிப்பு". *செய்தி*. தினகரன். 7 மே 2018. 2018-05-07 அன்று மூலம் பரணிடப்பட்டது. 7 சூன் 2018 அன்று பார்க்கப்பட்டது.
2. ↑  பிருந்தா சீனவிவாசன் (மே 19 2018). "துரியோதனன் படுகளம்". *தி இந்து*.
3. ↑  பிருந்தா சீனிவாசன் (29 மே 2016). "துயரம் ததும்பும் துரியோதனன் படுகளம்". *கட்டுரை*. தி இந்து தமிழ். 7 சூன் 2018 அன்று பார்க்கப்பட்டது.
4. ↑  "அம்மூர் கோயிலில் துரியோதனன் படுகளம்". *செய்தி*. தினமணி. 29 மே 2017. 7 சூன் 2018 அன்று பார்க்கப்பட்டது.
5. ↑  "துரியோதனன் படுகளம் நிகழ்ச்சி: ஆயிரக்கணக்கானோர் கண்டுகளிப்பு". *செய்தி*. தினமலர். 29 மே 2017. 7 சூன் 2018 அன்று பார்க்கப்பட்டது.
6. ↑  "துரியோதனன் படுகளம் நிகழ்ச்சி". *செய்தி*. தினமலர். 22 மே 2018. 7 சூன் 2018 அன்று பார்க்கப்பட்டது.
**அக்பர்சின்** என்பவர் 1453ஆம் ஆண்டு வடக்கு யுவான் அரசமரபின் அரியணைக்கு உரிமை கோரியவர்களில் ஒருவராவார். இவர் தைசுன் கான் மற்றும் மன்டூல் கான் ஆகியோரின் தம்பியாவார்.

தைசுன் கான் 1433ஆம் ஆண்டு தன்னுடைய *உளூசுக்கு* சினோங்காக அக்பர்சினை நியமித்தார். தனது அரசவையில் எசனின் செல்வாக்கை நீக்க தோக்தோவா முயன்ற போது தோக்தோவா புகாவின் நம்பிக்கைத் துரோகத்துக்காக அரியணையின் ககான் பட்டத்தை அக்பர்சினுக்குக் கொடுக்க ஒயிரட்கள் முன் வந்தனர். எசன் தைசியின் மகனான காரா குர்தக் தூரேன் தைசி தனது தந்தையிடம் இதை ஏற்கக்கூடாது என்று இணங்க வைத்தும் கூட ஒயிரட்களும், அக்பர்சினும் ககானைத் தாக்கித் தோற்கடித்தனர். ககான் மேற்கு நோக்கித் தப்பியோடும் நிலைக்குத் தள்ளப்பட்டார். தைசுன் கான் தன்னுடைய முன்னாள் மாமனாரான திசாப்தனாலேயே கொல்லப்பட்டார். திசாப்தனின் மகளான அல்தகானா ஓர்டாவில் இருந்து வெளியேற்றப்பட்டிருந்தார்.

ஒயிரட்கள் இவரை நம்பவில்லை. இவர் தன்னுடைய சொந்த அண்ணனுக்குக் கூடத் துரோகம் செய்திருந்தார். தைசுன் கானின் இறப்பிற்குச் சிறிது காலத்திலேயே விருந்திற்கு வருமாறு அக்பர்சினை எசன் அழைத்தார். அக்பர்சினும், அவரது பரிவாரமும் வந்தபோது எசனும் மற்ற ஒயிரட் தலைவர்களும் அக்பர்சினின் பரிவாரத்திலிருந்த அனைத்துப் போர்சிசின் ஆண்களையும் கொன்றனர். இதில் விதிவிலக்கு காரா குர்தக் மட்டுமே. காரா குர்தக் தப்பித்து ஓடினார். பிறகு அவர் மொகுலிசுதானிலோ அல்லது நடு சைபீரியாவிலோ கொல்லப்பட்டார். அக்பர்சினின் இறப்பானது 1454இல் எசன் அரியணைக்கு வருவதற்கு வழி அமைத்தது.

உசாத்துணை
---------

1. ↑  D. Bandi, A. Gėrėlbat-Emperors and kings of Mongolia, p. 28
2. ↑  Alan J. K. Sanders. *Historical dictionary of Mongolia*, p. xxiv
3. ↑   The Mongol Empire from Alonereaders. Retrieved 08 September 2022.
**பிரதிஜ்னா தேவி** என்பவர் ஒடியா மொழி எழுத்தாளர் ஆவார்.

பிறப்பு மற்றும் குடும்பம்
-------------------------

ஒடிசாவில் உள்ள ஜெகதிஷ்சிங்பூர் மாவட்டத்தின் பெரிய கிராமமான குஜங்கில் செல்வந்தர் குடும்பத்தில் பிறந்தார்.இவரது தந்தையின் பெயர் *ராஜா நாராயணன் வீரபத்ர சமந்தா* மற்றும் தாயாரின் பெயர் *ராணி ரத்னமாலா ஜெமா*.இவரது தந்தை சுதந்திர போராட்ட வீரர் ஆவார். ஆங்கிலேயரிடமிருந்து இந்தியா விடுதலை பெற்ற பின் நடைபெற்ற சட்டசபை தேர்தலில் சட்டமன்ற உறுப்பினராக இவரது தந்தை தேர்வு செய்யப்பட்டார்.

கல்வி மற்றும் வாழ்க்கை
----------------------

கட்டாக்கில் உள்ள ராவென்ஷா கல்லூரியில் உளவியலில் முதுகலைப் பட்டம் பெற்றார்.புகழ்பெற்ற ஓடிய மொழி மற்றும் ஆங்கில இலக்கிய எழுத்தாளர் பத்மஸ்ரீ மனோஜ் தாஸ் இவரது கணவர் ஆவார். இவரது கணவர் மற்றும் உறவினர்களுடன் 1963 பிப்ரவரி மாதம் முதன் முறையாக புதுச்சேரியின்  அரவிந்தர் ஆசிரமத்திற்குச் சென்றார் பின்னர் அங்கேயே தங்கி வாழத்தொடங்கினார். 2018 ஆம் ஆண்டு அக்டோபர் 3ஆம் தேதி உடல்நலக்குறைவு காரணமாக புதுச்சேரியில் உள்ள அரவிந்தோ ஆசிரம மருத்துவமணையில் காலாமானார்.

எழுத்துப்பணி
------------

பிரதிஜ்னா தேவி பல சிறுகதைகளை எழுதியுள்ளார். ஒடிய மொழி குழந்தைகள் இதழான *ஜானா மாமு*வில் (Jahna mamu) இவருடைய படைப்புகள் வெளிவந்துள்ளன

மேற்கோள்கள்
-----------

1. ↑
2. ↑
3. ↑
**அக்பர் ஷா** (**Akbar Shāh**) என்பது முகலாய வம்சத்தைச் சேர்ந்த ஒரு வைரம் ஆகும். முகலாயர்களின் மீதான நாதிர்சாவின் படையெடுப்பின்போது கொள்ளையடிக்கப்பட்ட மயிலாசனம் உள்ளிட்ட செல்வங்களுடன் அக்பர் ஷாவும் சென்றது.[*எப்போது?*] இது 73.60 காரட் எடை கொண்ட இளம் பச்சை நிற ஒழுங்கற்ற, பேரிக்காய் வடிவ வைரமாகும்.

வரலாறு
------

அக்பர் ஷா வைரமானது முகலாயப் பேரரசர் அக்பர் காலத்தில் ராஞ்சிக்கு அருகில் குக்ரா என்ற இடத்தி லுள்ள ஒரு சுரங்கத்திலிருந்து தோண்டியெடுக்கப் பட்டது.

இந்த புகழ்பெற்ற வைரமானது மொகலாயர்களின் மயிலாசனத்தில் பதிக்கப்பட்ட மயிலிலின் இரண்டு கண்களில் ஒன்று என சில வரலாற்று அறிஞர்கள் நம்புகிறார்கள். இருந்தாலும் இதை ஏற்க மறுக்கும் அறிஞர்களும் உள்ளனர்.

முகலாயப் பேரரசின் மீது படையெடுத்து வந்த பாரசீகத்தின் நாதிர் ஷா, மயிலாசனம் உள்ளிட்ட பல்வேறு செல்வங்களைக் கொள்ளையடித்து சென்றபோது, அதில் அக்பர் ஷாவும் இருந்தது. பின் நாதிர் ஷா கொல்லப்பட்டார். மயிலாசனம் சிதைக்கப்பட்டு அதில் இருந்த விலை உயர்ந்த தங்கம் உள்ளிட்ட உலோகங்களும், இரத்தினக் கற்களும் பலராலும் கொள்ளையடிக்கப்பட்டன.

இந்தக் கல் பிற்காலத்தில் துருக்கியில் நடைபெற்ற வைரக் கண்காட்சி ஒன்றில் காணப்பட்டது அக்கல்லுக்கு ஷெப்பர்ட்ஸ் ஸ்டோன் என்ற புதிய பெயர் இடப்பட்டிருந்தது. இது 1866 பிப்ரவரியில் இஸ்தான்புல்லில் இலண்டன் வைர வணிகரான ஜார்ஜ் பிளாக் என்பவரால் வாங்கப்பட்டது. இதன்பிறகு இந்த வைரம் மீண்டும் வெட்டப்பட்டது. இதனால் வரலாற்றுச் சிறப்பு மிக்க இந்தவைரத்தின் வரலாற்று அடையாளமானது அழிக்கப்பட்டது. முதலில் 120 அரபு காரட் (119 மெற்றிக் காரட் 23 கிராம்) எடையுடன் இருந்த இந்த வைரமானது 73.60 மெட்ரிக் காரட் (14.34 கிராம்) எடை கொண்டதாக சிறிதாக்கப்பட்டது.

அடுத்த ஆண்டு, இந்தியாவின் பரோடா மன்னர் மஹார் ராவ் கெய்காட்டால் இந்த வைரமானது 350,000 ரூபாய்க்கு (சுமார் 26,000 பவுண்டுகள்) வாங்கப்பட்டு மீண்டும் இந்தியாவுக்கு வந்தது. அக்பர் ஷா இன்னும் பரோடாவில்தான் இருக்கிறதா அல்லது ராஜ குடும்பத்தினர் யாரிடமாவது விற்றுவிட்டார்களா என்று தெரியவில்லை..

மேற்கோள்கள்
-----------

1. ↑  "Famous Diamonds: Akbar Shah or Jehan Ghir Shah Diamond page 200". Farlang.com. 2014-01-28 அன்று மூலம் பரணிடப்பட்டது. 2014-02-25 அன்று பார்க்கப்பட்டது.
2. ↑  "Peacock Throne - Encyclopædia Britannica". Britannica.com. 2013-03-15. 2014-02-25 அன்று பார்க்கப்பட்டது.
3. ↑  G.F Herbert Smith: *Gemstones*. London, 1940. p. 171-2
**பிரதி ஞாயிறு 9.30 டூ 10.00** (*Prathi Gnayiru 9.30 to 10.00*) என்பது 2006ஆம் ஆண்டு வெளியான தென்னிந்திய தமிழ் திரைப்படம் ஆகும். இப்படமானது *ராஜா கி ஆயேகி பாரத்* என்ற இந்தி படத்தின் மறு ஆக்கம் ஆகும்.

கதை
---

பிரதி ஞாயிறு 9.30 டூ 10.00 திரைப்படமானது சுரேஷ் (ரமேஷ்), ரெமோ ( கருணாஸ் ), முருகன் (பாலாஜி), சீதாராமன் (ரவி) ஆகிய நான்கு கல்லூரி மாணவர்களின் வாழ்கையைப் பற்றியதாக உள்ளது. ஒரு விடுமுறை காலப் பயணத்தின்போது போது கல்யாணியை ( கல்யாணி ) ஒரு பாலியல் தொழிலாளியாக தவறாகக் கருதி, இந்த மாணவர் கும்பல் அவளை பாலியல் வண்புணர்வு செய்கிறது. அவர்கள் தாங்கள் செய்த தவறை அறிந்து, அவசரமாக சென்னைக்குத் திரும்புகிறார்கள்.

சுரேஷை அவரது தந்தையின் (டெல்லி கணேஷ்) வற்புறுத்தலின் பேரில் தூரத்து உறவுக்காரப் பெண்ணை திருமணம் செய்து கொள்கிறார். திருமணத்திற்குப் பிறகுதான், அவரது மனைவி கல்யாணியைப் போலவே இருக்கிறாள் என்பது அவனுக்குத் தெரிகிறது. இது ரமேஷின் நண்பர்களுக்கும் சங்கடத்தை ஏற்படுத்துகிறது.

இதைத் தொடர்ந்து நடக்கும் நிகழ்வுகளானது கல்யாணி தன் கணவனின் நண்பர்களைப் பழிவாங்குவதாக ஆகிறது. அவர்கள் செய்த தவறை அவர்கள் உணர்ந்தார்களா என்பது மீதமுள்ள கதையோட்டமாக உள்ளது. இறுதியில் கல்யாணி சுரேஷை மிளகாய் புகையை சுவாசிக்க வைத்து கொன்றுவிடுகிறாள்.

நடிகர்கள்
---------

* ரமேஷ் சுரேஷாக
* கல்யாணியாக கல்யாணி
* கருணாஸ் ரெமோவாக
* பாலாஜி
* ரவி
* வையபுரி
* டெல்லி கணேஷ்
* வெண்ணிற ஆடை மூர்த்தி
* குயிலி

குறிப்புகள்
-----------

1. ↑
2. ↑
**எட்கர் ஜான் ரூபின்** (செப்டம்பர் 6, 1886 - மே 3, 1951) ஒரு டேனிஷ் உளவியலாளர் / நிகழ்வியல் நிபுணர் ஆவார். ரூபின் குவளை போன்ற ஒளியியற் கண்மாயைகளில் காணப்பட்டதைப் போல உருவம்-தளம் தொடர்பான புலக்காட்சி உணர்வைப் பற்றிய அவரது பணிக்காக நன்கறியப்பட்டவர் ஆவார். 

யூத பெற்றோருக்கு பிறந்த ரூபின் கோபனாவனில் பிறந்து வளர்ந்தார். 1904 ஆம் ஆண்டில் கோபனாவன் பல்கலைக்கழகத்தில் சேர்ந்தார். அவர் உளவியலில் தேர்ச்சி பெற்றார் மற்றும் 1910 ஆம் ஆண்டில் தத்துவத்தில் தனது முதுகலைப் பட்டத்திற்கான தேர்வை முடித்தார்.

முழுமைக்காட்சி உளவியல்
----------------------

உரு - பின்னணி அமைப்பில் நிபுணத்துவம் பெற்ற ரூபின், அடுத்த இரண்டு ஆண்டுகளை ஜெர்மனியின் கோட்டிங்கனில் ஜார்ஜ் எலியாஸ் முல்லருக்கு ஆராய்ச்சி கூட்டாளியாகக் கழித்தார். காட்சி உருக்களைப் பல்வேறு கோணங்களிலும் அளவிலும் அங்கீகரிப்பதை ஆராய்ந்தார். அவரது கோட்பாடுகள் முழுமைக்காட்சி உளவியலில் செல்வாக்கு பெற்றன. ஆனால், தொடக்ககாலத்தில் செல்வாக்குப் பெற்றவர்களின் பட்டியலில் ரூபின் பொதுவாக சேர்க்கப்படவில்லை. அவர் தன்னை ஒரு முழுமையாக்காட்சி உளவியலாளராக கருதவில்லை. அவர் பரந்த அளவிலான கோட்பாடுகளை உருவாக்குவதற்கான அவர்களின் முயற்சிகளில் சந்தேகம் கொண்டவராகவே இருந்தார். ஆயினும்கூட, அவரது சொற்பிரயோகங்கள் தக்கவைக்கப்பட்டு, கர்ட் கோஃப்காவின் முழுமைக்காட்சி உளவியலின் கோட்பாடுகளில் இடம்பெற்றது. 

1922 ஆம் ஆண்டில், ரூபின் கோபனாவன் பல்கலைக்கழகத்தில் உளவியல் பேராசிரியரானார். அவர் 1951 ஆம் ஆண்டில் இறக்கும் வரை அதே பணியில் தொடர்ந்தார்.

வெளி இணைப்புகள்
---------------

* Litteraturpriser.dk இல் எட்கர் ரூபின்
* *படம் மற்றும் தரை 100*. ஜூர்கன் எல். பிண்ட்
* *கெஸ்டால்ட் உளவியலின் கோட்பாடுகள் (தொகுதி 7)*. கோஃப்கா, கர்ட். ப.   183.
**இரிங்கெல்மான் அளவுகோல்** *(Ringelmann scale)* புகையின் தோற்ற அடர்த்தியை அளக்க உதவும் ஓர் அளவு கோலாகும். 1888 ஆம் ஆண்டு பாரிசு நகரைச் சேர்ந்த மேக்சிமிலியன் இரிங்கெல்மான் இந்த அளவு கோலை உருவாக்கினார். வெண்மையான மேற்பரப்பின் மீது வலையிணைப்பாக அமைந்துள்ள கருப்புக் கோடுகளைப் பயன்படுத்தி அடர்த்தியின் ஐந்து நிலைகளை இவ்வளவுகோல் வழியாக உய்த்துணரமுடியும். தொலைவிலிருந்து பார்க்கும் போது நன்கு அறியப்பட்ட சாம்பல் நிறத்தின் பல்வேறு நிலைகளுடன் இவற்றை இரண்டறக்கலந்து காணமுடியும். இதற்காக உறுதி செய்யப்பட்ட வரைபடம் எதுவும் உருவாக்கப்படவில்லை. ஆனால், இரிங்கெல்மான் இதற்கென தனியாக ஒரு குறியீட்டு முறையை வழங்கியுள்ளார். வெண்மை நிறம் புகை அளவை 0 எனக் குறிக்கிறது. 1 மில்லி மீட்டர், 2.3 மில்லி மீட்டர், 3.7 மில்லி மீட்டர், 5.5 மில்லிமீட்டர் அகல கோடுகளில் வரையப்பட்டுள்ள 10 மில்லிமீட்டர் அளவுள்ள சதுரவலையிணைப்புகள் புகையின் அளவை முறையே 1 முதல் 4 வரையில் அளவிட உதவுகிறது. முழுமையான் கருப்பு நிறம் புகையின் அளவை 5 எனக்காட்டுகிறது. அமெரிக்காவின் சுரங்கச் செயலகம் 1967 ஆம் ஆண்டு சுற்றறிக்கை எண் 8333 இல் ஒரு பிரபலமான குறியீட்டு முறையை வெளியிட்டது. இரிங்கெல்மானின் குறியீட்டு முறையை பிரித்தானியதர அளவீட்டு நிறுவனம் சற்று நவீனமாக மேம்படுத்தியது. இதன்மூலம் பெறப்பட்ட தரவுகள் உறுதியான எல்லைகளைக் கொண்டிருந்தது. புகையின் கருமையான தோற்றம், வெளிவிடப்படும் கழிவில் உள்ள குறிப்பிட்ட ஒரு பொருளின் அடர்த்தியையும் அளவையும் அடிப்படையாகக் கொண்டது என அறியப்பட்டது. நோக்கரின் பார்வையுடன் சூரிய ஒளியின் திசை போன்ற இயற்கையான வெளிச்ச நிபந்தனைகள் கணக்கில் கொள்ளப்பட்டு புகையின் உட்கூறுகளை அறியமுடிந்தது. வரைதாளின் வெண்மையும் பயன்படுத்தும் மையின் கருமை முதலிய அம்சங்களும் கவனிக்கப்பட்டன.

இவ்வளவு கோலைப் பயன்படுத்தும்போது, அதிகபட்ச ஒளிபுகா நிலையில் இருந்து நோக்கர் அளவுகோலின் இறகை பார்த்து இரின்கெல்மான் எண் அளவை உறுதி செய்கிறார். இரிங்கெல்மான் 0, 1, 2, 3, 4 மற்றும் 5 என்ற எண்கள் முறையே ஒளிபுகாத்தன்மை அளவுகள் 0, 20, 40, 60, 80 மற்றும் 100 ஆகிய அளவுகளுக்குச் சமமானதாகக் கொள்ளப்படுகிறது

மேற்கோள்கள்
-----------

1. ↑  Randolph, Karen; et al. (February 3, 2012). "Visible Emissions Field Manual EPA Methods 9 and 22" (PDF). United States Environmental Protection Agency. April 20, 2013 அன்று பார்க்கப்பட்டது.

.
**எட்கர் துட்ரா சனோட்டோ** (*Edgar Dutra Zanotto*) பிரேசில் நாட்டைச் சேர்ந்த ஒரு பொருளியல் பொறியாளராவார். சாவோ பாவுலோ மாநிலத்தின் சாவோ கார்லோசு நகராட்சியிலுள்ள பெடரல் பல்கலைக்கழகத்தில் இவர் பேராசிரியராகப் பணிபுரிகிறார். இளங்கலை மற்றும் முதுகலை மாணவர்களுக்கு கண்ணாடி தொடர்பான பாடங்களை கற்பிக்கிறார். கண்ணாடித் தன்மை பொருள்கள் ஆய்வகத்தின் தலைவராகவும் இவர் உள்ளார். 2010 ஆம் ஆண்டு உலக அறிவியல் அகாதமியின் பரிசு இவருக்கு கிடைத்துள்ளது.

படிகமயமாக்கல் இயக்கவியல் மற்றும் கண்ணாடிகள் மற்றும் கண்ணாடி- பீங்கான்களின் பண்புகள் குறித்த அடிப்படை மற்றும் பயன்பாட்டு ஆராய்ச்சி உள்ளிட்டவை எட்கரின் ஆய்வுகளாகும். இப்பாடப் பொருள்களின் மீதான கடுமையான சோதனைகள், கண்ணாடிகளுக்கான அணுக்கரு மற்றும் வளர்ச்சி மாதிரிகள் மேம்பாடு அல்லது வளர்ச்சி, அணுக்கருவில் திரவ கட்டப் பிரிப்பின் விளைவுகள், மேற்பரப்பு படிகமயமாக்கல் இயக்கவியல், ஒட்டுமொத்த படிகமயமாக்கல், கண்ணாடி நிலைத்தன்மை, கண்ணாடி உருவாக்கும் திறன், மூலக்கூறு அமைப்பு மற்றும் அணுக்கரு வழிமுறை கண்ணாடி மற்றும் கண்ணாடி பீங்கானின் இயந்திர, வானியல், வெப்ப மற்றும் உயிர் பண்புகளிலும் இவர் ஆர்வம் காட்டுகிறார்.

சனோட்டோ சுமார் 300 அசல் மற்றும் மறு ஆய்வு ஆவணங்கள், 21 புத்தக அத்தியாயங்கள், 3 புத்தகங்கள், 5 புத்தக முன்னுரைகள் ஆகியவற்றை வெளியிட்டுள்ளார். 27 காப்புரிமைகளைப் பெற்றுள்ளார். 80 பட்டதாரி, முனைவர் ஆய்வறிக்கைகளுக்கு வழிகாட்டியாக இருந்துள்ளார். மற்றும் பிந்தைய முனைவர் ஆய்வாளர்கள். எட்கர் கடந்த 40 ஆண்டுகளில் 51 அறிவியல் மற்றும் தொழில்நுட்ப விருதுகளைப் பெற்றுள்ளார்.

மேற்கோள்கள்
-----------

1. ↑  "LaMaV - Research". September 2008. July 29, 2010 அன்று பார்க்கப்பட்டது.
2. ↑  "Prizes and Awards". The World Academy of Sciences. 2016.
3. ↑  Wu, C (May 30, 1998). *Analysis shatters cathedral glass myth*. **153**. p. 341. . (subscription required)
4. ↑  Zanotto, E. D. (December 1998). "Do cathedral glasses flow?". *American Journal of Physics* **66** (5): 392. doi:10.1119/1.19026. Bibcode: 1998AmJPh..66..392Z.
5. ↑  "Edgar D. Zanotto". *The American Ceramic Society* (ஆங்கிலம்). 2021-06-12 அன்று பார்க்கப்பட்டது.

புற இணைப்புகள்
--------------

* UFSCAR website
**இரிக்கார்டோ ஜியாக்கோனி** (*Riccardo Giacconi*, அக்டோபர் 6, 1931 – டிசம்பர் 9, 2018) ஓர் அமெரிக்க நோபல் பரிசு பெற்ற வானியற்பியலாளர் ஆவார். இவர் X-கதிர் வானியலை உருவாக்கினார். இவர் ஜான் ஆப்கின்சு பல்கலைக்கழகத்தில் பேராசிரியராகப் பணியாற்றினார்.

வாழ்க்கை
--------

இவர் இத்தாலியில் ஜெனோவாவில் பிறந்தார்.இவர் வானியற்பியல் ஆய்வு செய்ய, அமெரிக்காவுக்குப் புலம்பெயரும் முன்பு மிலான் பல்கலைக்கழகத்தின் முந்தைய இலாரியா பட்டத்தைப் பெற்றார்.

புவியின் வளிமண்டலம் அண்ட X-கதிரை உட்கவர்ந்துவிடுவதால், X-கதிர் வானியலுக்கு விண்வெளியில் அமைந்த தொலைநோக்கிகள் தேவைப்படுகின்றன. இச்சிக்கலுக்கு தீர்வு கான முனைந்த கியாக்கோனி, X-கதிர் வானியலுக்கான தனித்த கருவிகளை வடிவமைப்பதில் ஈடுபட்டார்;இவற்றில் ஏவூர்தியக ஒற்றி அல்லது காணிகளை 1950 களிலும் 1960 களிலும் முதல் X-கதிர் வானியல் செயற்கைக்கோளான உகுருவை 1970 களிலும் வடிவமைத்து உருவாக்கினார்.இவரது முன்னோடி ஆராய்ச்சிகள் 1978 இல் அய்ன்சுட்டீன் வான்காணகத்தில் தொடர்ந்தன. அங்கேயும் பின்னர் சந்திரா X-கதிர் வான்காணகத்திலும் முதல் X-கதிர்வழிப் படம் எடுக்கும் தொலைநோக்கியை வடிவமைத்தார். அது விண்வெளியில் 1999 இல் நிறுவப்பட்டு, இன்றும் தொடர்ந்து இயங்கிவருகிறது. இவர் வானியலின் பிற புலங்களிலும் தன் புலமையை நிலைநாட்டியுள்ளார். இவர் பின்னர் விண்வெளித் தொலைநோக்கி அறிவியல் நிறுவனத்தின் முதல் இயக்குநர் ஆனார். இவர் அபுள் விண்வெளித் தொலைநோக்கி அறிவியல் இயக்க மையத்தின் இயக்குநரும் ஆனார்.

இவர் மசாட்டோழ்சி கோழ்சிபா, இரேமாண்டு டேவிசு இளவல் ஆகியோருடன் இணைந்து 2002 ஆம் ஆண்டுக்கான இயற்பியல் நோபல் பரிசைப் பெற்றார். இப்பரிசு இவருக்கு "அண்ட X-கதிர்வாயில்களைக் கண்டறிய உதவிய இவரது வானியற்பியலின் முன்னோடி ஆராய்ச்சிக்காகத் தரப்பட்டது".

இவர் (1982-1997) கால இடைவெளியில் இயற்பியல், வானியல் பேராசிரியராகவும் 1998 முதல் ஜான்சு ஆப்கின்சு பல்கலைக்கழக ஆராய்ச்சிப் பேராசிரிராகவும் இருந்தார். இப்போது பல்கலைக்கழகப் பேராசிரியராக உள்ளார். இவர் (1993=1999) கால இடைவெளியிலைரோப்பிய தென் வான்காணகத்துக்குப் பொது இயக்குநராக இருந்துள்ளார். இவர் அண்மையில் நாசாவின் சந்திரா கதிர் வான்காணகத்தின்சாந்திரா ஆழ்புல- தென் திட்ட முதன்மை புலனாய்வாளராக உள்ளார்.

தகைமைகளும் விருதுகளும்
----------------------

* வானியலுக்கான எலன் பி, வார்னர் பரிசு (1966)
* புரூசு பதக்கம் (1981)
* என்றி மோரிசு இரசல் விரிவுரைத்தகைமை (1981)
* கைன்மன் வானியற்பியல் பரிசு (1981)
* அரசு வானியல் கழகப் பொற்பதக்கம் (1982)
* இயற்பியலில் வுல்ஃப் பரிசு (1987)
* இயற்பியலில் நோபல் பரிசு (2002)
* தேசிய அறிவியல் பதக்கம் (2003)
* கார்ல் சுவார்சுசைல்டு பதக்கம் (2004)
* குறுங்கோள் 3371 ஜியாக்கோனி

மேற்கோள்கள்
-----------

1. ↑  Nobel prize citation
2. ↑  Bruce Medal page
**நாங்கூர் நாராயணபெருமாள் கோயில்** தமிழ்நாட்டில் நாகப்பட்டினம் மாவட்டம், நாங்கூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் ஆறாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் நாராயணபெருமாள், புண்டரீகவல்லி தாயார் சன்னதிகளும், கருடன், ஆழ்வார், ஆச்சாரியாள் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் ஏழு நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி நான்கு காலப் பூசைகள் நடக்கின்றன. சித்திரை மாதம் 4 மற்றும் 9 முக்கிய திருவிழாவாக நடைபெறுகிறது. [[தை மாதம்]] 11 கருட சேவை திருவிழாவாக நடைபெறுகிறது. சித்திரை மாதம் 9-ம் திருநாள் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
| *அம்புலிமாமா* |
| --- |
| அம்புலிமாமா |
| **இதழாசிரியர்** | பி. விசுவனாத ரெட்டி |
| **துறை** | {{{துறை}}} |
| **வெளியீட்டு சுழற்சி** | மாதிகை |
| **மொழி** | தெலுங்கு,தமிழ், ஆங்கிலம், இந்தி முதலானவை. |
| **முதல் இதழ்** | ஜூலை 1947 |
| **இறுதி இதழ்** | {{{இறுதி இதழ்}}} |
| **இதழ்கள் தொகை** | 200,000 (14 மொழிகளில்) |
| **வெளியீட்டு நிறுவனம்** | சாந்தமாமா இந்தியா லிமிட்டட் |
| **நாடு** | இந்தியா |
| **வலைப்பக்கம்** | www.chandamama.org |

**அம்புலிமாமா** பரவலாக வாசிக்கப்படும் சிறுவர் இதழ் ஆகும். இது ஜூலை 1947 ஆம் ஆண்டு பி.நாகிரெட்டி, சக்ரபாணி ஆகியோரால் தொடங்கப்பட்டு தொடர்ந்து வெளிவந்துகொண்டிருக்கின்றது. இந்திய தொன்மவியல் கதைகளை முதன்மையாக வைத்துப் பலநிறப் படங்களோடு சொல்வது அம்புலிமாமாவின் சிறப்பு. இது தமிழ், மலையாளம், தெலுங்கு, கன்னடம், இந்தி, ஆங்கிலம் உட்பட 14 மொழிகளில் வெளிவருகின்றது. கண்பார்வையற்றவர்களுக்கான அம்புலிமாமா பதிப்பு 1998 வரை வந்தது.

அம்புலிமாமாவின் வரலாறு
----------------------

அம்புலிமாமா ஜூலை 1947 ஆம் ஆண்டு பி.நாகிரெட்டி, சக்ரபாணி ஆகியோரால் தெலுங்கில் ஆரம்பிக்கப்பட்டது. இதன் தமிழ்ப் பதிப்பு ஆகஸ்ட் 1947 ஆம் ஆண்டு வெளிவந்தது. சிறுவர்களுக்கு நல் ஒழுக்கத்தையும் பண்புகளையும் ஊட்டுவதே அம்புலிமாமாவின் குறிக்கோள்

தெலுங்கு மூலமும் தமிழ்ப் பதிப்பும்
----------------------------------

தெலுங்கு பதிப்பே தமிழ் உட்பட பிற மொழிகளுக்கான மூலப் படைப்பு. இது கதைகளில் வரும் கதாபாத்திரங்கள், சூழ்நிலைகள், வரைபடங்களில் தெளிவாக வெளிப்படுகின்றது. தமிழ்ப் பதிப்பில் சிறப்புப் படைப்புக்களாக "தமிழகத்து நாட்டுப்புறக்கதை" என்ற ஒரு கதைப்பகுதி அவ்வப்பொழுது வெளியிடப்படுவதுண்டு.

அம்புலிமாமாவின் சாதிய பிரதிபலிப்பு
----------------------------------

இந்திய தொன்மவியல் கதைகளில் காணப்படும் சாதிய சமூக அதிகாரப் படிநிலைகளை அதன் கதைகளின் ஊடாகப் பிரதிபலித்து முன்னிறுத்தி நிலைநிறுத்த உதவுகின்றது என்ற குற்றச்சாட்டும் அம்புலிமாமா மீது உண்டு.

அம்புலிமாமாவும் டிசினி (Disney) கும்பனியும்
-------------------------------------------

அம்புலிமாமாவின் பதிப்பகத்தின் ஒரு பகுதியை அமெரிக்க கும்பனியான டிஸ்னி (*Disney*) கொள்முதல் செய்யவிருப்பதாக உறுதிப்படுத்தப்படாத செய்திகள் தெரிவிக்கின்றன.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2007-09-27 அன்று மூலம் பரணிடப்பட்டது. 2006-08-29 அன்று பார்க்கப்பட்டது.

வெளி இணைப்புகள்
---------------

* Official website
* 
* இணைய இதழ் பரணிடப்பட்டது 2009-09-28 at the வந்தவழி இயந்திரம்
**அம்பேத்கர் ஜெயந்தி**  (*Ambedkar Jayanti*) ஒவ்வொரு ஆண்டும் பாரத் ரத்னா முனைவர் பாபாசாகேப் அம்பேத்கர் பிறந்த நாளை நினைவு கூரும் விதமாக ஏப்ரல் 14ஆம் நாள் கொண்டாடப்படுகிறது. 1891ஆம் ஆண்டில் இதே நாளில்தான் பாபா சாகேப் பிறந்தார். அனைத்து இந்திய மாநில மற்றும் நடுவண் அரசு அலுவலகங்களுக்கு இது ஒரு பொது விடுமுறை நாளாகும். இந்நாளில் வழமையாக குடியரசுத் தலைவர், பிரதமர் மற்றும் அனைத்து அரசியல் கட்சித் தலைவர்களாலும் புது தில்லியில் நாடாளுமன்ற வளாகத்தில் உள்ள அம்பேத்கரது திரு உருவச்சிலைக்கு மாலை அணிவித்து அஞ்சலி செலுத்துவது வழமையாக உள்ளது. இதுநாள்வரை ஒடுக்கப்பட்டு அவரது வழிகாட்டுதலில் புத்த சமயம்|புத்த மதத்தைத் தழுவிய மக்கள் உலகெங்கும் இந்த நாளைச் சிறப்பாகக் கொண்டாடுகின்றனர். இந்தியாவில் ஒவ்வொரு ஊரிலும் உள்ள தாழ்த்தப்பட்ட மக்கள் பெருந்திரளாக ஊர்வலம் சென்று தங்கள் ஊரில் நிறுவப்பட்டுள்ள அவரது திரு உருவச்சிலைக்கு மாலையிட்டு கொண்டாடுகின்றனர். அன்று முழுவதும் தாரை, தப்பட்டை முழக்கத்துடன் ஆடிப்பாடி மகிழ்கின்றனர். பல சமூக நிகழ்ச்சிகளும் பொதுக்கூட்டங்களும் நடத்தப்படுகின்றன.

சான்றுகள்
---------

1. ↑  "அம்பேத்கர் ஜெயந்தி விழா". தினகரன். 1 மே 2012. February 6, 2013 அன்று பார்க்கப்பட்டது.

வெளியிணைப்புகள்
---------------

* Shastree, Uttara (1996). *Religious Converts in India: Socio-political Study of Neo-Buddhists*. Mittal Publications. பன்னாட்டுத் தரப்புத்தக எண்:978-81-7099-629-3.. பார்த்த நாள்: 2010-04-06.
**நாசுரா** *(Nasra)* என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள ராணாகாட் உட்கோட்டத்தில் இடம்பெற்றுள்ள ராணாகாட் காவல்நிலையத்திற்கு உட்பட்ட ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

பாகிரதி என்றழைக்கப்படும் ஊக்லி ஆற்றின் கிழக்கில் நதியா மாவட்டம் பெரும்பாலும் வண்டல் சம்வெளிகளால் ஆனது. இவ்வண்டல் சமவெளிகளின் குறுக்கே யாலங்கி, சுர்னி மற்றும் இச்சமதி துணையாறுகள் பாய்கின்றன. இந்நதிகளால் வண்டலைப்பெறும் இப்பகுதியில் வெள்ளம் ஒரு தொடர்ச்சியான வளமாக இருக்கிறது

23.18° வடக்கு 88.58° கிழக்கு என்ற அடையாள ஆள்கூறுகளில் நாசுரா நகரம் பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி நாசுரா நகரத்தின் மொத்த மக்கள் தொகை 10,560 ஆகும் இம்மக்கள் தொகையில் 50% பேர் ஆண்கள் மற்றும் 50% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 77% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 83 சதவீதத்தினர் கல்வியறிவு பெற்றவர்களாகவும் பெண்களில் 72 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 9% அளவில் உள்ளனர்.

மேற்கோள்கள்
-----------

1. ↑  "District Wise List of Statutory Towns". *Census of India 2001, Urban Frame*. Directorate of Census Operations, West Bengal. 2007-09-27 அன்று மூலதளத்திலிருந்து பரணிடப்பட்டது எடுக்கப்பட்டது. 2007-10-06 அன்று பார்க்கப்பட்டது.
2. ↑  Gangopadhyay, Basudev, *Paschimbanga Parichay*, 2001, (வங்காள மொழியில்), p. 73, Sishu Sahitya Sansad
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**மகரிஷி மகேஷ் யோகி** (*Maharishi Mahesh Yogi*, ஜனவரி 12, 1917 - பெப்ரவரி 5 2008), ஆழ்நிலை தியானத்தை (*transcendental meditation*) இந்தியாவிலும் மேற்கத்திய நாடுகளிலும் புகழ் பெறச் செய்தவர். ஐக்கிய அமெரிக்கா, மெக்சிக்கோ, ஐக்கிய இராச்சியம், சீனா உள்ளிட்ட பல உலக நாடுகளிலும் யோகியின் ஆழ்நிலை தியான மையங்கள், கல்வி நிறுவனங்கள் உள்ளிட்டவை உள்ளன.

மத்திய பிரதேச மாநிலத்தைச் சேர்ந்தவர் மகேஷ் யோகி. 1939 ஆம் ஆண்டளவில் மகேஷ் யோகி பிரமானந்த சரஸ்வதி சுவாமிகளின் சீடராகி, 1941 முதல் 1953 வரையில் இமயமலைச் சாரலில் ஆச்சிரமம் நடத்தி ஆழ்நிலை தியானத்தை போதித்து வந்தார்.

மகேஷ் யோகியின் முதலாவது உலகப் பயணம் 1958 இல் ஆரம்பமானது. ஐக்கிய அமெரிக்காவில் தனது தியான முறையை அறிமுகப்படுத்தினார். 1960களில் மேற்கத்திய பாடகர்கள் பீட்டில்ஸ் குழுவினருக்கு குருவாக விளங்கினார். இதைத் தொடர்ந்து மகேஷ் யோகி உலகப் புகழ் பெற்றார்.

1990 இல் இருந்து நெதர்லாந்தில் விளாட்ராப் என்ற இடத்தில் தனது ஆசிரமத்தை அமைத்து அங்கிருந்து சேவையாற்றினார்.

மேற்கோள்கள்
-----------

1. 1 2  Gifts of the Global Country of World Peace
2. ↑  "Rundschau". 2008-05-01 அன்று மூலம் பரணிடப்பட்டது. 2008-05-21 அன்று பார்க்கப்பட்டது.
3. ↑  Maharishi School UK
4. ↑  1-888-LEARN TM (888-532-7686)
5. ↑
6. ↑  Oates, Robert M. *Celebrating the Dawn*, page 40. New York: G.P. Putnam's Sons. ISBN 0-399-11815-2.
7. ↑  The New York Times
| விசயநகரப் பேரரசு |
| --- |
| 

|  |
| --- |
| **சங்கம மரபு** |
| அரிகர ராயன் I | 1336-1356 |
| புக்க ராயன் | 1356-1377 |
| அரிகர ராயன் II | 1377-1404 |
| விருபாட்ச ராயன் | 1404-1405 |
| புக்க ராயன் II | 1405-1406 |
| தேவ ராயன் I | 1406-1422 |
| ராமச்சந்திர ராயன் | 1422 |
| வீரவிஜய புக்கா ராயன் | 1422-1424 |
| தேவ ராயன் II | 1424-1446 |
| மல்லிகார்ஜுன ராயன் | 1446-1465 |
| விருபாட்ச ராயன் II | 1465-1485 |
| பிரவுட ராயன் | 1485 |
| **சாளுவ மரபு** |
| சாளுவ நரசிம்ம தேவ ராயன் | 1485-1491 |
| திம்ம பூபாலன் | 1491 |
| நரசிம்ம ராயன் II | 1491-1505 |
| **துளுவ மரபு** |
| துளுவ நரச நாயக்கர் | 1491-1503 |
| வீரநரசிம்ம ராயன் | 1503-1509 |
| கிருஷ்ணதேவராயன் | 1509-1529 |
| அச்சுத தேவ ராயன் | 1529-1542 |
| சதாசிவ ராயன் | 1542-1570 |
| **அரவிடு மரபு** |
| அலிய ராம ராயன் | 1542-1565 |
| திருமலை தேவ ராயன் | 1565-1572 |
| ஸ்ரீரங்கன் I | 1572-1586 |
| வேங்கடன் II | 1586-1614 |
| ஸ்ரீரங்கன் II | 1614-1614 |
| ராம தேவ ராயன் | 1617-1632 |
| வேங்கடன் III | 1632-1642 |
| ஸ்ரீரங்கன் III | 1642-1646 |

 |

**ஸ்ரீரங்க தேவ ராயன்** (கி.பி. 1572-1586) அல்லது **முதலாம் ஸ்ரீரங்கா** என அழைக்கப்பட்டவன், விஜயநகரப் பேரரசை ஆண்ட அரசர்களில் ஒருவன். அரவிடு மரபைச் சேர்ந்த இவன், அம் மரபின் இரண்டாவது அரசனாவான். இவன் சிதைந்து போயிருந்த பேரரசைச் சீர்செய்ய முயன்றான் எனினும், இவனது ஆட்சிக் காலத்தில் முஸ்லிம் படையெடுப்புக்கள் அடிக்கடி நிகழ்ந்ததுடன் நாட்டின் சில நிலப்பகுதிகளை அவர்களிடம் இழக்கவும்வேண்டி ஏற்பட்டது.

1576 ஆம் ஆண்டில், சுல்தான் அலி ஆதில் ஷா பெனுகொண்டாவில் இருந்த ஸ்ரீரங்காவின் கோட்டையை மூன்று மாதங்களாக முற்றுகை இட்டிருந்தான். இறுதியில் ஆதில் ஷாவின் இந்துத் தளபதிகளின் உதவியினால். ஸ்ரீரங்காவின் படைகள் சுல்தானின் படைகளை முறியடித்தன.

1579 ஆம் ஆண்டில், சுல்தானின் தளபதியும், மராட்டாப் பிராமணனும் ஆகிய முராரி ராவ் என்பவன் பெரிய முஸ்லிம் படையுடன் வந்து கிருஷ்ணா ஆற்றுக்குத் தெற்கிலுள்ள பகுதிகளைத் தாக்கி அழித்தான். 1579 இன் இறுதிப் பகுதியில், அவன், அஹோபிலாம் கோயிலைத் தாக்கினான். அதனை அழித்தபின், அங்கிருந்த மணிகள் பதித்த திருமாலின் தங்கச் சிலையைப் பெயர்த்து சுல்தானுக்குப் பரிசாக அனுப்பினான். ஸ்ரீரங்கா முராரி ராவையும், அவனுடைய கோல்கொண்டா படைகளையும் தாக்கித் தோற்கடித்தான். அவன் அப்படைகளை வடக்கே துரத்திவிட்டு, அவர்களிடம் இழந்த பகுதிகளையும் மீட்டான். இச் சண்டையில் முராரி ராவ் பிடிபட்டான் ஆயினும் அவன் பிராமணன் ஆனதால் அவன் கொல்லப்படாமல் தப்பினான்.

புதிய சுல்தான் இப்ராஹிம் குதுப் ஷா கொண்டவிடுவைத் தாக்கி, உதயகிரிக் கோட்டையைக் கைப்பற்றினான். பின்னர் பெருந்தாக்குதல் ஒன்றை நடத்திப் பல உள்ளூர் மக்களைக் கொன்றான். எனினும் ஸ்ரீரங்கா சளைக்காமல் போராடி சுல்தானை உதயகிரியிலிருந்து துரத்தினான். சுல்தான் வினுகொண்டாவைத் தாக்கி அக் கோட்டையைக் கைப்பற்றினான். ஸ்ரீரங்கா, சென்னப்பாவுடன் வினுகொண்டாவுக்குச் சென்று கடும் சண்டையின் பின்னர் சுல்தானைத் தோற்கடித்தான். எனினும் சென்னப்பா போரில் இறந்தான்.

வெளியிலிருந்து வந்த பிரச்சினைகள் ஒருபுறம் இருக்க, இவனது சகோதரர்களும் இவனுடன் ஒத்துழைக்காது பிரச்சினை கொடுத்தனர். மதுரை மற்றும் செஞ்சி நாயக்கர்களும் திறை கொடுக்காது தட்டிக் கழித்தனர். ஸ்ரீரங்கா குறைவான வளங்களுடன் தொடர்ந்தும் எதிரிகளைச் சமாளித்து வந்தான்.

ஸ்ரீரங்கா 1586 ஆம் ஆண்டில் வாரிசு இல்லாமல் காலமானான். இவனைத் தொடர்ந்து இவனது தம்பியான வெங்கடபதி ராயன் ஆட்சிக்கு வந்தான்.

மேற்கோள்கள்
-----------

1. ↑  Vijayanagara and Bamini Kingdom - Chapter 9 - Page 2.41